2. ความเสี่ยงในด้านการปฏิบัติการ

เนื่องจากความเสี่ยงในด้านปฏิบัติการเป็นความเสี่ยงที่มีขอบเขตกว้างขวางและเกี่ยวข้องกับ
ทุกหน่วยงานในองค์กรและพนักงานทุกคน
บริษัทจึงให้ความสำคัญอย่างมากเพื่อป้องกันและควบคุมให้เกิดความเสียหายน้อยที่สุด
ในส่วนของพนักงานบริษัทพยายามสื่อสารให้พนักงานทุกระดับเข้าใจและตระหนัก
ในเรื่องความเสี่ยงและเห็นความสำคัญในการป้องกันความเสี่ยง
และให้แต่ละหน่วยงานมีบทบาทร่วมกัน ในการบริหารความเสี่ยง
กำหนดให้มีกระบวนการรวบรวมข้อมูลเกี่ยวกับสภาพแวดล้อมของแต่ละฝ่าย
ประเมินความเสี่ยงที่อาจเกิดขึ้นและจัดลำดับความสำคัญ
กำหนดแนวทางป้องกันหรือลดความเสี่ยงที่สำคัญ และรายงานเป็นระยะ
ซึ่งถือเป็นการวางระบบการควบคุมภายในที่ดี
โดยกระบวนการดังกล่าวอยู่ในการกำกับดูแลของหัวหน้าหน่วยงานต่างๆ
เสนอไปยังฝ่ายบริหารและจะทำการตรวจสอบโดยผู้ตรวจสอบภายใน
มีการนำเสนอต่อฝ่ายบริหารตลอดจนคณะกรรมการตรวจสอบ ซึ่งประกอบด้วยผู้มีความรู้ประสบการณ์
และยังเป็นกรรมการอิสระ
พิจารณาสอบทานให้มีการรายงานอย่างถูกต้องเหมาะสมและนำเสนอให้คณะกรรมการทราบเพื่อกำหนดนโยบายในด้านการบริหารความเสี่ยงในระดับต่อไป

บริษัท ไทยชูการ์ เทอร์มิเนิ้ล จำกัด (มหาชน) จดทะเบียนเมื่อปี 2519 และในปี 2537
ได้แปรสภาพเป็นบริษัทมหาชน เลขทะเบียนที่ บมจ.416 เมื่อวันที่ 17 พฤษภาคม 2537
โดยมีพื้นที่ทำการ 124 ไร่ 98 ตารางวา ให้บริการลูกค้าด้านต่างๆ คือ ท่าเทียบเรือ 3 ท่า
โกดังเก็บสินค้า 39 หลัง ถังเก็บกากน้ำตาล จำนวน 6 ถัง สินค้าหลักที่ใช้บริการได้แก่
น้ำตาลทราย กากน้ำตาล ข้าวสาร น้ำมันพืช และพืชผลทางเกษตรอื่นๆ
นับว่าเป็นคลังสินค้าที่ให้บริการรับฝากและขนถ่ายสินค้าน้ำตาลที่ใหญ่ที่สุดในแถบจังหวัดสมุทรปราการ

บริษัทฯ ดำเนินธุรกิจที่มีความเกี่ยวเนื่องกับบริษัทย่อย ได้แก่

1.  บริษัท ที เอส คลังสินค้า จำกัด (TS) ประกอบธุรกิจประเภทคลังสินค้าตั้งขึ้นในปี 2530
    โดยรับฝากสินค้าน้ำตาลทรายดิบ น้ำตาลทรายขาว
    ที่ฝากเก็บในลักษณะบรรจุกระสอบและเทกอง

2.  บริษัท ไทยชูการ์แอสเซ็ท จำกัด (TSA) ประกอบธุรกิจทั่วไปและมีคลังสินค้าให้บริษัท ที เอส
    คลังสินค้า จำกัด เช่าเพื่อรับฝากสินค้า และมีอาคารพักอาศัยขนาด 262
    ห้องให้บุคคลภายนอกเช่า

3.  บริษัท ไทยชูการ์อินเตอร์เทรด จำกัด (TSI) ประกอบธุรกิจทั่วไปและมีคลังสินค้าให้บริษัท ที
    เอส คลังสินค้า จำกัด เช่าเพื่อรับฝากสินค้า

4.  บริษัท ไทยชูการ์พรอพเพอร์ตี้ จำกัด (TSP) ประกอบธุรกิจทั่วไปและมีคลังสินค้าให้บริษัท ที
    เอส คลังสินค้า จำกัด เช่าเพื่อรับฝากสินค้า

การถือหุ้นของบริษัทในบริษัทย่อย

3.40% 61.32% 97.13% 61.32%

20.56% 9.14% 1.37% 9.17%

6.04% 29.54% 1.50% 29.57%

เหตุการณ์สำคัญในปี 2548

กุมภาพันธ์ 2548 งานก่อสร้างอาคารพักอาศัยขนาด 262 ห้อง ของบริษัท ไทยชูการ์แอสเซ็ท จำกัด
เสร็จสมบูรณ์และเริ่มเปิดให้ลูกค้าเช่า โดยชั้นล่างให้เช่าเพื่อค้าขาย ส่วนชั้น 2 ถึงชั้น 9
เปิดเป็นห้องพักให้เช่ารายเดือน

เมษายน 2548 ที่ประชุมสามัญผู้ถือหุ้นครั้งที่ 1/2548 เมื่อวันที่ 21 เมษายน 2548
มีมติเป็นเอกฉันท์ให้จัดสรรปันผลจากผลการดำเนินงานปี 2547 โดยการออกหุ้นสามัญเพิ่มทุนจำนวน
10,000,000 หุ้น (สิบล้านหุ้น) มูลค่าหุ้นละ 1.- บาท คิดเป็นจำนวนเงิน 10,000,000.- บาท
(สิบล้านบาท) เพื่อรองรับการจ่ายหุ้นปันผลให้แก่ผู้ถือหุ้น ในอัตรา 11 หุ้นเดิมต่อ 1 หุ้นใหม่
ในกรณีที่มีเศษหุ้นบริษัทฯ ได้จ่ายเป็นเงินสดให้แก่ผู้ถือหุ้น ในอัตราหุ้นละ 0.0909 บาท

พฤษภาคม 2548 บริษัทได้จดทะเบียนเพิ่มทุนจากเดิมจำนวน 110,000,000.- บาท
(หนึ่งร้อยสิบล้านบาท) เป็น 120,000,000.- บาท (หนึ่งร้อยยี่สิบล้านบาท)
ต่อกรมพัฒนาธุรกิจการค้า กระทรวงพาณิชย์ เมื่อวันที่ 4 พฤษภาคม 2548
และตลาดหลักทรัพย์แห่งประเทศไทยอนุมัติให้หุ้นสามัญเพิ่มทุนเป็นหุ้นจดทะเบียนซื้อขาย
ในตลาดหลักทรัพย์ฯ ได้ตั้งแต่วันที่ 18 พฤษภาคม 2548 เป็นต้นไป

ตุลาคม 2548 งานก่อสร้างท่าเทียบเรือสามพราน
ที่จังหวัดนครปฐมเสร็จสมบูรณ์พร้อมที่จะให้บริการขนถ่ายน้ำตาลทรายและสินค้าทั่วไป
โดยท่าเทียบเรือดังกล่าวเป็นท่าเทียบเรือสำหรับขนถ่ายสินค้า
ลำเลียงไปขนถ่ายขึ้นเรือเดินสมุทรที่ท่าเทียบเรือน้ำลึกจังหวัดชลบุรี
หรือลำเลียงสินค้าเข้ามาส่งมอบให้แก่เรือเดินสมุทรที่เทียบท่ารออยู่ในแม่น้ำเจ้าพระยา

พฤศจิกายน 2548 ที่ประชุมคณะกรรมการครั้งที่ 11/2548 เมื่อวันที่ 9 พฤศจิกายน 2548
มีมติอนุมัติให้บริษัทฯ ลงทุนในหุ้นเพิ่มทุนของบริษัท ไทยชูการ์อินเตอร์เทรด จำกัด
จากทุนจดทะเบียนเดิมจำนวน 10,000,000.- บาท (สิบล้านบาท) เป็น 200,000,000.- บาท
(สองร้อยล้านบาท) โดยซื้อหุ้นเพิ่มทุนจำนวน 1,881,228 หุ้น มูลค่าหุ้นละ 100.- บาท เป็นเงิน
188.123 ล้านบาท โดยเรียกชำระครั้งแรกหุ้นละ 25.- บาท ในเดือนธันวาคม 2548 ทำให้บริษัท
ไทยชูการ์ เทอร์มิเนิ้ล จำกัด (มหาชน) ถือหุ้นในบริษัท ไทยชูการ์อินเตอร์เทรด จำกัด ร้อยละ
97.13 เพื่อลงทุนในธุรกิจแป้งสาลี โดยจะดำเนินการก่อสร้างอาคารโรงงาน ถังไซโลเก็บข้าวสาลี
อาคารสำนักงาน ภายในบริเวณของบริษัท ไทยชูการ์ เทอร์มิเนิ้ล จำกัด (มหาชน)
การทำรายการดังกล่าวเป็นการได้มาซึ่งทรัพย์สินต้องได้รับอนุมัติการทำรายการจากคณะกรรมการโดยเปิดเผยสารสนเทศการทำรายการดังกล่าวต่อตลาดหลักทรัพย์-แห่งประเทศไทยและส่งหนังสือแจ้งผู้ถือหุ้น

ธันวาคม 2548 คณะกรรมการบริษัทมีมติให้บริษัทจัดตั้งคณะกรรมการบริหารความเสี่ยง
โดยมีประธานกรรมการบริหารเป็นประธาน และมีคณะกรรมการประกอบด้วย
ผู้จัดการทั่วไปและหัวหน้าฝ่ายต่างๆ ซึ่งจะดูแลติดตามการปฏิบัติงานของพนักงาน
ประเมินผลและสรุปปัจจัยความเสี่ยง
และการศึกษาวิธีป้องกันแก้ไขเพื่อนำเสนอคณะกรรมการตรวจสอบพิจารณาและรายงานต่อคณะกรรมการ
เพื่อกำหนดนโยบายในการบริหารความเสี่ยงต่อไป

ธันวาคม 2548 ที่ประชุมคณะกรรมการครั้งที่ 13/2548 เมื่อวันที่ 22 ธันวาคม 2548
มีมติเป็นเอกฉันท์อนุมัติให้ต่อวาระการทำงานของคณะกรรมการตรวจสอบออกไปอีกวาระหนึ่ง
โดยมีอายุการทำงาน 2 ปี ตั้งแต่วันที่ 1 มกราคม 2549 ถึงวันที่ 31 ธันวาคม 2550

ความสัมพันธ์ระหว่างลูกค้ากับบริษัทและบริษัทย่อย

เนื่องจากการประกอบธุรกิจหลักของบริษัทฯ คือการให้บริการขนถ่ายสินค้า
ให้บริการเช่าเหมาคลังสินค้าและให้บริการท่าเทียบเรือ ลูกค้าหลักจึงได้แก่
ผู้ส่งออกน้ำตาลว่าจ้างบริษัทให้ทำการขนถ่ายสินค้า
ที่เก็บไว้ในคลังขึ้นเรือเดินสมุทรเพื่อส่งไปจำหน่ายต่างประเทศ ส่วนลูกค้าอื่นๆ ได้แก่
ลูกค้าเช่าเหมาโกดังเก็บสินค้าประมาณร้อยละ 56 ของพื้นที่ทั้งหมดใช้เก็บพักสินค้า
ซึ่งมีทั้งสินค้าส่งออกและจำหน่ายภายในประเทศ อันได้แก่ ข้าวสาร ไม้แปรรูป และน้ำมันพืช
ที่ใช้ในการประกอบอาหารและอื่นๆ สำหรับลูกค้าหลักของบริษัทย่อยได้แก่ โรงงานน้ำตาลต่างๆ
ที่นำสินค้ามาฝากในคลังสินค้าเพื่อรอการส่งมอบ โดยผ่านผู้ส่งออกซึ่งเป็นลูกค้าหลักของบริษัทฯ
จะแจ้งเรือมารับสินค้า โดยบริษัทฯ จะเป็นผู้ดำเนินการขนถ่ายสินค้าที่บริษัทย่อยรับฝากอยู่

ดังนั้นการประกอบธุรกิจของบริษัทและบริษัทย่อยจะสอดคล้องและเอื้อประโยชน์กันในเชิงยุทธศาสตร์บริษัทย่อยทำธุรกิจทดแทนส่วนที่ไม่ใช่ธุรกิจหลักของบริษัท
ทั้งนี้เพื่อให้เกิดความคล่องตัวในการดำเนินธุรกิจอย่างครบวงจร
โดยจะมีการร่วมกันพิจารณาวางแผนธุรกิจและวิธีการเชื่อมโยงกับธุรกิจของบริษัทและบริษัทย่อย
โดยมุ่งใช้ทรัพยากร อุปกรณ์เครื่องมือและช่องทางต่างๆ
ของบริษัทที่มีอยู่ให้เกิดประสิทธิภาพสูงสุดและไม่มีการดำเนินงานที่ซ้ำซ้อนกัน

เนื่องจากกิจการคลังสินค้ามีข้อจำกัดในการดำเนินธุรกิจค่อนข้างมาก เช่น
รายได้หลักจะต้องเป็นรายได้จากการรับฝากสินค้า ดังนั้นทรัพย์สินอันได้แก่
อาคารคลังสินค้าที่บริษัทย่อยถือครองอยู่เป็นคลังสินค้าประเภทเทกองเพียงอย่างเดียว
บริษัทย่อยจึงได้เช่าเหมาโกดังบางหลังจากบริษัทแม่เพื่อรับฝากสินค้าชนิดบรรจุกระสอบ
ส่วนรายได้หลักของบริษัทแม่คือ รายได้จากการให้บริการขนถ่ายสินค้า ค่าเช่าโกดัง ค่าเทียบท่าเรือ
ค่าชั่งน้ำหนัก ค่านำสินค้าผ่านท่าและอื่นๆ ดังนั้นความสัมพันธ์ของกลุ่มกิจการจึงเป็นลักษณะพึ่งพากัน
ทั้งนี้เนื่องมาจากข้อกำหนดทางกฎหมายที่ระบุขอบเขตในการดำเนินกิจการ
และยังผูกพันไปถึงความเกี่ยวข้องกันของกรรมการและการถือหุ้น
ซึ่งจำเป็นจะต้องให้สอดคล้องกับเงื่อนไขควบคุมกิจการคลังสินค้า
ซึ่งกำหนดไว้ว่ากรรมการบริษัทจะต้องถือหุ้นรวมกันไม่น้อยกว่าหนึ่งในห้าของหุ้นทั้งหมด
ดังนั้นกรรมการของบริษัทแม่และบริษัทย่อยเกือบทั้งหมดเป็นกรรมการชุดเดียวกัน
ดังนั้นในส่วนของอำนาจในการควบคุมบริษัท บริษัทย่อย ย่อมถูกควบคุมโดยบริษัทแม่ไปในตัวอยู่แล้ว

ลักษณะโครงสร้างรายได้ของบริษัทและบริษัทย่อยมีความเกี่ยวเนื่องกันในการดำเนินกิจการและ
ต่างฝ่ายต่างเป็นลูกค้าซึ่งกันและกันตามโครงสร้างรายได้ต่อไปนี้

  ------------------------------------------ ----------------------- ------------ -------------------------------- -------------- ---------------- -------- -- -- -- ---------------- -------- -- -- ---------------- --------
  โครงสร้างรายได้ที่เกิดจากการให้บริการในระยะเวลา 3                                                                                                                                                                          
  ปี ของบริษัทฯ และบริษัทย่อย                                                                                                                                                                                               

                                                                     % ของการถือ                                                   2548                               2547                            2546             

  ผลิตภัณฑ์ / บริการ                             ดำเนินการโดย             หุ้นของบริษัทฯ                                                   รายได้            %                 รายได้            %              รายได้            %

  ขนถ่ายสินค้าและให้เช่าโกดัง                      บมจ.ไทยชูการ์ เทอร์มิเนิ้ล                 รายได้ค่าธรรมเนียมขนถ่ายและค่าบริการ                  64,380,601.17    34.10             88,621,714.32    39.84          94,162,045.00    41.39

                                                                                  ค่าเช่าโกดัง                                       57,180,552.74    30.29             61,931,980.76    27.84          62,273,690.00    27.37

                                                                                  รายได้อื่น                                         17,761,288.81    9.41              19,734,419.09    8.87           19,481,434.11    8.56

                                                                                  รวมรายได้                                        139,322,442.72   73.79             170,288,114.17   76.56          175,917,169.11   77.33

  บริษัทย่อย 1                                                                                                                                                                                                           

  รับฝากสินค้า                                  บจก.ที เอส คลังสินค้า       63.40        รายได้ค่าธรรมเนียมขนถ่ายและค่าบริการ                  9,148,897.93     4.85              7,265,075.73     3.27           8,324,677.95     3.66

                                                                                  ค่าเก็บรักษาสินค้า                                   26,714,027.41    14.15             32,136,880.70    14.45          31,539,748.32    13.86

                                                                                  รายได้อื่น                                         165,184.15       0.09              190,791.52       0.09           540,768.40       0.24

                                                                                  รวมรายได้                                        36,028,109.49    19.08             39,592,747.95    17.80          40,405,194.67    17.76

  บริษัทย่อย 2                                                                                                                                                                                                           

  ขนถ่ายและคลังสินค้า                            บจก.ไทยชูการ์แอสเซ็ท       61.32        รายได้ค่าธรรมเนียมขนถ่ายและค่าบริการ                  -                -                 -                -              -                -

                                                                                  ค่าเก็บรักษาสินค้า                                   -                -                 -                -              -                -

                                                                                  ค่าเช่าโกดัง                                       5,250,000.00     2.78              5,250,000.00     2.36           3,718,750.00     1.63

                                                                                  รายได้อื่น                                         2,866,813.48     1.52              354,573.23       0.16           463,034.85       0.20

                                                                                  รวมรายได้                                        8,116,813.48     4.30              5,604,573.23     2.52           4,181,784.85     1.84

  บริษัทย่อย 3                                                                                                                                                                                                           

  คลังสินค้า                                    บจก.ไทยชูการ์อินเตอร์เทรด   97.13        รายได้ค่าธรรมเนียมขนถ่ายและค่าบริการ                  -                -                 -                -              -                -

                                                                                  ค่าเก็บรักษาสินค้า                                   -                -                 -                -              -                -

                                                                                  ค่าเช่าโกดัง                                       3,629,400.00     1.92              3,830,400.00     1.72           3,841,040.00     1.69

                                                                                  รายได้อื่น                                         243,444.47       0.13              158,268.93       0.07           152,855.30       0.07

                                                                                  รวมรายได้                                        3,872,844.47     2.05              3,988,668.93     1.79           3,993,895.30     1.76

  บริษัทย่อย 4                                                                                                                                                                                                           

  ขนถ่ายและคลังสินค้า                            บจก.ไทยชูการ์พรอพเพอร์ตี้    61.32        รายได้ค่าธรรมเนียมขนถ่ายและค่าบริการ                  -                -                 -                -              -                -

                                                                                  ค่าเก็บรักษาสินค้า                                   -                -                 -                -              -                -

                                                                                  ค่าเช่าโกดัง                                       833,280.00       0.44              2,419,200.00     1.09           2,218,560.00     0.98

                                                                                  รายได้อื่น                                         629,627.90       0.33              544,230.03       0.24           777,526.07       0.34

                                                                                  รวมรายได้                                        1,462,907.90     0.77              2,963,430.03     1.33           2,996,086.07     1.32

                                                                                  ยอดรวม                                          188,803,118.06   100.00            222,437,534.31   100.00         227,494,130.00   100.00
  ------------------------------------------ ----------------------- ------------ -------------------------------- -------------- ---------------- -------- -- -- -- ---------------- -------- -- -- ---------------- --------